

**ԵՐԵՎԱՆ ՔԱՂԱՔԻ ՇԵՆԳԱՎԻԹ**

**ՎԱՐՉԱԿԱՆ ՇՐՋԱՆԻ ՂԵԿԱՎԱՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ÐÐ, ù. ºñ¨³Ý, ¶. ÜÅ¹»ÑÇ 26, ÷áëï³ÛÇÝ ¹³ëÇãª 0026 Ñ»é`(+374 11) 518811, ¿É. ÷áëï ` shengavit@yerevan.am**

Ն/ 41687 -24 **31 հուլիսի 2024թ**

**«ԱՎՐՈՐԱ ՍԹԱՐ» ՍՊ ԸՆԿԵՐՈՒԹՅԱՆ**

**ՏՆՕՐԵՆ ՍՈՍ ՄԿՐՏՉՅԱՆԻՆ**

**(ՀՀ՝ Ք․ ԵՐԵՎԱՆ, ԲԱՇԻՆՋԱՂՅԱՆ Փ․6 ՇԵՆՔ,ԲՆ․21)**

**Ծ Ա Ն ՈՒ Ց ՈՒ Մ**

**Պայմանագիրը միակողմանի /մասնակի/ լուծելու մասին**

Երևանի քաղաքապետարանի և «ԱՎՐՈՐԱ ՍԹԱՐ»ՍՊ ընկերության միջև 2024 թվականի հունվարի 09-ին կնքված է ԵՔ-ԷԱՃԾՁԲ-24/11-1 ծածկագրով ծառայության մատուցման գնման պայմանագրի (այսուհետ՝ Պայմանագիր) 1.1 կետի համաձայն՝ Պատվիրատուն հանձնարարում է, իսկ Կատարողը ստանձնում է սպորտային միջոցառումների ծառայությունների մատուցման պարտավորությունը պայմանագրի անբաժանելի մաս կազմող N 1 հավելվածով սահմանված Տեխնիկական բնութագրի պահանջներին համապատասխան։

Պայմանագրի անբաժանելի մաս կազմող N 2 հավելվածով՝ ծառայության մատուցման ժամանակացույցի պահանջներով պայմանագրի կատարման ժամկետ է սահմանված՝ պայմանագիրն ուժի մեջ մտնելու օրվանից մինչև 90-րդ օրացուցային օրը ներառյալ։

Պայմանագրի 2-րդ կետի, 2․4․1 ենթակետի համաձայն՝ «**Կատարողը պարտավոր է Պայմանագրի N1 և N2 հավելվածներով սահմանված պայմաններով ապահովել ծառայության մատուցումը՝ ղեկավարվելով գործող օրենսդրությամբ»:**

Պայմանագրի 2-րդ կետի, 2.1․3․ ենթակետի համաձայն՝ **«Պատվիրատուն իրավունք ունի միակողմանի լուծել պայմանագիրը, եթե Կատարողն էականորեն խախտել է պայմանագիրը։ Կատարողի կողմից պայմանագիրը խախտելն էական է համարվում, եթե՝**

**ա) մատուցված ծառայությունը չի համապատասխանում պայմանագրի N 1 և/կամ N 2**

**հավելվածով սահմանված պահանջներին,**

**բ) խախտվել է ծառայության մատուցման ժամկետը։**

 **Պայմանագրի համաձայն «ԱՎՐՈՐԱ ՍԹԱՐ» ՍՊ ընկերության կողմից պետք է մատուցվեր ՀՀ անկախության 33 ամյակին նվիրված Շենգավիթ վարչական շրջանի ֆուտզալի բաց առաջնության սպորտային միջոցառման կազմակերպման ծառայությունը՝ Տեխնիկական բնութագրի 4-րդ չափաբաժնի մասով, սակայն միջոցառումը պայմանագրով սահմանված ժամկետում չի իրականացվել․ ծառայության մատուցման վերջնաժամկետ էր սահմանվել 2024 թվականի մայիսի 11-ը։**

ՀՀ քաղաքացիական օրենսգրքի 408-րդ հոդվածի համաձայն՝ **«Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը»:**

ՀՀ քաղաքացիական օրենսգրքի 345-րդ հոդվածի 1-ին մասի համաձայն՝ «Պարտավորության ուժով մի անձը (պարտապանը) պարտավոր է մեկ այլ անձի (պարտատիրոջ) օգտին կատարել որոշակի գործողություն. այն է` վճարել դրամ, հանձնել գույք, կատարել աշխատանք, մատուցել ծառայություն և այլն, կամ ձեռնպահ մնալ որոշակի գործողություն կատարելուց, իսկ պարտատերն իրավունք ունի պարտապանից պահանջել կատարելու իր պարտականությունը»:

ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված»:

Հիմք ընդունելով վերոգրյալը, ինչպես նաև հաշվի առնելով, այն հանգամանքը, որ «ԱՎՐՈՐԱ ՍԹԱՐ»ՍՊ ընկերության կողմից խախտվել է պայմանագրով սահմանված պարտավորությունը, Պայմանագիրը ենթակա է միակողմանի /մասնակի/ լուծման՝ 4-րդ չափաբաժնի մասով, որի գինը կազմում է 1073000 (մեկ միլիոն յոթանասուներեք հազար) ՀՀ դրամ, համաձայն Պայմանագրի 2-րդ կետի, 2.1․3․ ենթակետի, բ պարբերության։

Ղեկավարվելով վերը նշված իրավական հիմքերով` Պատվիրատուն միակողմանի մասնակի լուծում է պայմանագիրը՝ պատշաճ ծանուցումն ապահովելու նպատակով կիրառելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» Կարգի 33-րդ կետի 17-րդ ենթակետով սահմանված դրույթները:

Ընկերության կողմից, որպես պայմանագրային պարտավորությունների պատշաճ կատարման ապահովում ներկայացված որակավորման և պայմանագրի ապահովումները սահմանված կարգով կներկայացվեն Ընկերությանը սպասարկող բանկ՝ բանկային երաշխիքների գումարների գանձման նպատակով։ «Գնումների մասին» օրենքի 6-րդ հոդվածի 1-ին մասի 6-րդ կետով նախատեսված հիմքերն ի հայտ գալու դեպքում, պատվիրատուի ղեկավարի պատճառաբանված որոշման հիման վրա լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում։ Ընդ որում  սույն կետում նշված որոշումը պատվիրատուի ղեկավարը կայացնում է պայմանագիրը միակողմանի մասնակի լուծելու մասին հայտարարությունը (ծանուցումը) հրապարակելու օրվան հաջորդող տասներորդ օրը: Որոշումը կայացվելուն հաջորդող օրը այն գրավոր տրամադրվում է լիազորված մարմնին և մասնակցին: Լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում որոշումն ստանալուն հաջորդող քառասուներորդ օրվան հաջորդող հինգերորդ օրը, իսկ որոշումն ստանալուն հաջորդող քառասուներորդ օրվա դրությամբ մասնակցի կողմից որոշման բողոքարկման վերաբերյալ հարուցված և չավարտված դատական գործի առկայության դեպքում` տվյալ դատական գործով եզրափակիչ դատական ակտն ուժի մեջ մտնելու օրվան հաջորդող հինգերորդ օրը, եթե դատական քննության արդյունքով որոշման կատարման հնարավորությունը չի վերացել:

Ընդ որում, եթե՝

լիազորված մարմնին որոշումը ներկայացվելու վերջնաժամկետը լրանալու օրվա դրությամբ մասնակիցը կամ պայմանագիրը կնքած անձը վճարել է պայմանագրի և որակավորան ապահովման վերը նշված գումարները (Երևանի քաղաքապետարանի 900015211429 հաշվեհամարին), ապա պատվիրատուն տվյալ մասնակցին ցուցակում ներառելու պատճառաբանված որոշումը չի ներկայացնում լիազորված մարմին.

մասնակցի կամ պայմանագիրը կնքած անձի կողմից պայմանագրի և որակավորման ապահովման գումարի վճարումն իրականացվել է լիազորված մարմնին որոշումը ներկայացվելու վերջնաժամկետը լրանալուց հետո, բայց ոչ ուշ, քան մասնակցին կամ պայմանագիր կնքած անձին ցուցակում ներառելու վերջնաժամկետը լրանալու օրը, ապա պատվիրատուն դրա մասին գրավոր տեղեկացնում է լիազորված մարմին, որի հիման վրա մասնակիցը չի ներառվում ցուցակում:

 **ՀԱՐԳԱՆՔՈՎ՝**

 **ՌԱԶՄԻԿ ՄԿՐՏՉՅԱՆ**

**Ֆինանսական բաժին**

**կատ.՝ Շ․ Մանվելյան**

**հեռ.011 518821**